CAJNDIREA 


NAŢIONALISMUL SUB ASPECT MORALo 

DE 

D. STĂNILOAE 

In plină viară s’a încins în publicistica românească o discuţie despre raportul 
între 'ortodoxie şi naţionalism, extrem de interesantă prin faptul că problema a fost 
atacată dintr’o lăture cu totul nouă. 

La discuţie au luat parte domnii Nae lonescu, Radu Dragnea şi Dragoş Pxo- 
topopescu. 

Vom face un rezumat al punctelor de vedere susţinute de cei trei preopinenţi 
adăugând la urmă o serie de observaţii ce ni se par necesare pentru cât mai de¬ 
plina lămurire a adevărului. 

Domnul Radu Dragnea afirmă, având şi asentimentul d-lui Dragoş Proto- 
popescTi, că „a fi naţionalist este o grea cădere în păcat, din care nădăjduim a ne 
mântui în ortodoxie”. Domnia-sa recunoaşte că „a aparţine unei naţiuni e un fapt 
firesc, dela care nu te poţi sustrage ca nici dela naştere sau de a avea părinţi”, dar 
naţionalismul „nu s’a născut odată cu naţiunea, ci este un adaus, ca păcatul la 
făptură, care astfel a sfărâmat ecumenicitatea creştină”. 

Cu alte cuvinte existenţa naţiunii, oa un grup omenesc deosebit de altele, 
este un fapt natural şi în aceasta nu e nimic păcătos, aşa cum existenţa indivizilor, 
oa fiinţe aparte şi caracteristice, nu poate fi socotită ca un păcat. Păcatul se adaugă 
din momentul în care un grup zis naţiune începe să cugete la faptul că e deosebit 
de ceilelalte grupuri şi să se lase determinat în acţiunile sale de această conştiinţă a 
distincţiei sale , ţinând la ea şi luptând pentru menţinerea ei ca atare. Am avea aici 
un fel de egoism al grupului. Membrii lui au căzut în păcat fiindcă nu mai cuprind 
în preocupările lor omenirea întreagă, sau fiindcă aceste preocupări nu mai sunt 
libere de obsesia că aparţin unui grup deosebit în mijlocul omenirii. Ortodoxia ne 
face să gândim şi să luicrăm pentru întreaga omenire, ecumenic, nepreocupaţi de 
conştiinţa că facem parte dintr’un neam. Orice operă, în oare autorul nu se gândeşte 
să arate prin ea specificul naţional şi să promoveze naţiunea sa, e ecumenică, chiar 
dacă nu în sens ortodox şi deci mântuitor, căci există şi alte planuri de ecumenici- 
tate. Sunt ecumenice poeziile lui Arghezi şi Cenzura transcendentă a lui Lucian 
Blaga, pentrucă nu se află în ele nici o preocupare de naţiunea proprie din partea 
autorilor. 

Naţiunea pur şi simplu existentă, fără adausul naţionalismului, ar fi ca indi¬ 
vidul existent ca fapt natural, fără ca aceasta să formeze pentru el un obiect de re- 


flexiune cu urmări serioase în comportarea sa. Câtă vrem© diviziunea există numai 
ca un fapt natural, nu e păcat; dar din moment ce facem caz de ©a păcătuim, mă¬ 
rind-o. De vina acestui păcat care e, mi-se pare după însmşi d-1 Radu Dragnea, ceva 
inevitabil astăzi, ne mântue ortodoxia. Măcar prin ea să îmbrăţişăm ecumenic, cu 
depăşirea hotarelor confesionale şi politice, pe toti oamenii, indiferent de nationali- 
tate şi de religie, în aceiaşi dragoste şi interes. Ortodoxia n’ar putea fi aşa dar în 
niciun caz favorabilă naţionalismului. 

Cred că aşa trebue să se înţeleagă teza d-lui Radu Dragnea. 

Domnuil Nae lonescu, răspunzând d-lui Dragnea, a susţinut o părere mult 
deosebită. Domnia sa reproşează d-lui Radu Dragnea convingerea că ne putem 
mântui încă „aici, pe pământ, în istorie”. Acest lucru este imposibil, precum este 
imposibil să depăşim încă aici în veac hotarele confesionale şi politice. Aceste ho¬ 
tare nu pot fi depăşite pentrucă nu se poate „anula realitatea formelor de viafă aşa 
cum le-a lăsat Dumnezeu” şi pentrucă „istoria tot de Dumnezeu e făcută”. E drept 
că naţionalismul nu e tocmai una din aceste forme de viaţă lăsate de Dumnezeu. 
Atributuil acesta se poate da numai naţiunii, dar naţionalismul este consecinţa fi¬ 
rească a naţiunii. „Dacă, deci, apertenenţa la o naţiune e un fapt firesc, naţionalis¬ 
mul trebue să fie şi el o atitudine firească şi nici de cum o cădere în păcat”. 

(In paranteză d-1 Nae lonescu mai face observaţia: „că naţiunea ca realitate 
istorică, e o consecinţă a păcatului originar, prin oare s’a început istoria, prin care 
noi am căzut în istorie, asta e altă chestiune”). leir naţionalismul nu angajează nu¬ 
mai o secţiune a activităţii noastre faţă de care să fie posibilă opoziţia vreunei alte 
secţiuni, bunăoară a celei ortodoxe, ci „acopere tot aşa de bine sectorul spiritual sau 
economic, sau politic, sau cultural-estetic”. Ne revendică totail întrucât naţiunea ne 
defineşte pe fiecare din noi, locul, cadrul şi principiul întregei noastre acţiuni şi 
existenţe în veac”. 

Ortodoxia, în special, nu poate fi nici ea liberă de peoetia naţională, ca o sec¬ 
ţiune de viaţă nedeterminată de naţiune şi deci indiferentă sau defavorabilă naţio¬ 
nalismului, întrucât în istorie nu avem cuvântul lui Dumnezeu în forma absolută, 
ci trăit de oameni. Nimeni nu poate ©şi din determinantele istorice, pentru a trăi cu¬ 
vântul lui Dumnezeu cum e în sine, ci la fiecare se influenţează această trăire şi se 
colorează prin însuşirile produse de naţiune. „Cu alte cuvinte, nu există în chip nor¬ 
mal în istorie feluri individuale, ci numai feluri naţionale de a trăi cuvântul lui 
Dumnezeu”. Urmarea este că Biserica se acopere cu neamul, cuprinde pe toţi mem¬ 
brii unui popor şi se întinde până acolo până unde se întinde un popor. „Deaceea 
comunitatea de iubire a Bisericii se acopere structural şi spaţial cu comunitatea de 
destin a naţiei”. 

In discuţie a intervenit şi d-l Dragoş Protopopescu apărând împotriva d-iui 
Nae lonescu teza d-lui Radu Dragnea, dar într’o astfel de formă şi cu astfel de ar¬ 
gumente, încât a făcut-o extrem de vulnerabilă şi ne mirăm cum d-1 Radu Dragnea, 
revenind în discuţie cu câteva lămuriri, se declară întru totul de acord cu ceeace a 
susţinut d-1 Dragoş Protopopescu. Acesta, exprimând un gând nemărturisit atât de 
bintal de d-l Radu Dragnea, susţine că naţionalul (deci nu numai naţionalismul) e 
pură biologie. Spiritualul (şi deci şi ortodoxul) este atunci cu totul altceva decât na¬ 
ţionalul. Ultimul, ca biologie, este închis în „hotare confesionale şi politice”, „dar 
spiritualul e prin definiţie ecumenic, depăşiţor de hotare şi naţiuni, dincolo de na¬ 
ţiune”. „Naţionalisinul e profund biologic... Nu e nici o oicoperire structurală şi spa- 




ţială între naţionalism şi spiritualitate. Cu atât mai puţin între naţionalism şi or¬ 
todoxie”. Naţionalismul fiind „o aprigă iniţiativă a omului întru apărarea grupului 
său etnic”, trebue să meargă „până la ură şi vărsare de sânge”. „El e luptă pe viaţă 
şi pe moarte între speţe”. 

D-lui Nae lonescu, care susţine că naţia, deşi păcat, e dela Dumnezeu, ca şi 
consecinţa ei firească naţionalismul, şi prin urmare nu trebue să tindem a le depăşi, 
d-1 Dragoş Protopopescu îi răspunde că admiţând concluzia aceasta, „devin indife¬ 
rente din punct de vedere moral şi a ucide şi a provoca avort şi a trişa, fiindcă şi 
acestea sunt dela Dumnezeu” şi păcate ca şi acelea. Chiar dacă sunt dela Dumnezeu, 
răspunde d-1 Dragoş Protopopescu, trebue să le evităm, pentru că Dumnezeu „pu- 
nându-le în calea omului le pune nu mai puţin ca păcate, adică interzicându-ni-le”, 
ca un fel de „gjpsturi ascunse ale lui, pentru a încerca sau ispiti pe om”. E limpede 
prin urmare că naţiunea şi naţionalismul şi biologia sunt, după părerea d-lui Dragoş 
Protopopescu, lucruri tot aşa de păcătoase ea şi a ucide, a provoca avort, a trişa şi 
a fura. Ca şi de păcatele enumerate la sfârşit, tot aşa şi de cele dintâi ne absolvă 
numai spiritualul (pentru d-^l Dragoş Protopopescu e indiferent că acest spiritual e 
ortodox sau nietzscheian sau francmason). 

D-sa insistă a'^upra ideii că naţionalismul ca biologie trebue socotit printre 
cele mai grele păcate. „Naţionalismul nu e numai tragerea consecinţelor îngăduite, 
dar şi neîngăduite din faptul firesc al apartenenţii la o naţiune. Mai mult: pretind 
că naţionalismul începe cu această mică neîngăduinţă... După cum membrii unei 
famillii pot cădea în păcat (în mod firesc dar nu mai puţin neîngăduit !) du=mănin- 
du-se şi omorîndu-se între ei, aşa şi naţiunile pot (ba pretind că au chiar obligaţia, 
şi de aici începe naţionalismul!) de a extermina pe celelalte din raza dreptului lor 
la viaţă, cu toate că lucrul e de neîngăduit între membrii aceleaşi familii mari a lui 
Dumnezeu”. Observaţiei d-lui Nae lonescu că nu ne putem sustrage naţiei, îi răs¬ 
punde iarăşi d-1 Protopopescu : „Bine, dar tot aşa nu te-.ai putea sustrage nici be¬ 
ţiei !” Şi încheie gândul acesta declarând naţionalismul „o beţie de la Dumnezeu 
lăsată”. 

Cea mai mare greşală în punctul de vedere al d-lui Dragoş Protopopescu re¬ 
zidă în identificarea biologicului natural şi necesar cu biologicul — dacă-i mai pu¬ 
tem spune şi acestuia biologic 1 — ca abuz. 

Să lăsăm deocamdată în paranteză chestiunea dacă naţiunea şi naţionalismul 
sunt sau nu urmări alle păcatului originar, ca o chestiune de metafizică a credinţii. 
Să scrutăm numai realitatea empirică. Apartenenţa la naţiune prin naştere ni se 
prezintă ca un păcat asemănător beţiei sau pruncuciderii ? A spune aşa ceva însem¬ 
nează a părăsi terenul experienţii concrete şi a te avânta în afirmaţii complet opuse 
realităţii, şi deci arbitrare şi gratuite. însemnează a nu mai ţine seama de nici un 
criteriu în categorisirea faptelor din punct de vedere etic, căzând în cel mai com¬ 
plet haos şi indiferentism moral. 

Prin ce faptă din decursul vieţii mele, o primă condiţie ca ea să fie evitabila, 
m’am făcut eu vinovat născându-mă ca membru al unei naţiuni ? Naşterea în sâ¬ 
nul unei naţiuni nu e în niciun caz o continuare personală de-a păcătui, o cădere 
actuală în păcat, precum este pruncuciderea sau avortul, sau eventuail naţionalismul. 

Dar naţionalismul este el un păcat asemenea beţiei sau pruncuciderii ? Ce e 
naţionalismul ? Să-i dăm deocamdată o definiţie foarte generală, dar şi deplin cu¬ 
prinzătoare. El este conştiinţa că aparţii cutărui grup etnic, iubirea acelui grup şi 
activarea acestei iubiri în slujba binelui lui. Rădăcina acestei iubiri şi a acestei slu- 

jiri e foarte plauzibil să fie de oridin instinctual. E voinţa ta de-a trăi nu numai ca 
individ incolor, desbrăcat de toate atributele ce le ai prin naştere şi educaţie, ci aşa 
cum eşti, şi întrucât simţi că aşa cum eşti nu poţi trăi decât menţinându-se grupid 
căruia îi aparţii; luptând pentru tine, lupţi pentru menţinerea în existenţă a între¬ 
gului grup. 

Dar fie că privim la această rădăcină instinctuală a naţionalismului, fie că 
privim la floarea lui morală — slujirea neamului cu iubire — el e foarte departe de 
beţie sau de pruncucidere. 

Să-l privim ca instinct şi deci să-l considerăm biologic. Ca atare, voinţă de a 
trăi şi activarea acestei voinţe. Voinţa de a trăi şi luarea măsurilor pentru a trăi e 
necesară ,adică nimeni nu se poate sustrage. Hrana de pddă, ca activare a voinţii de 
a trăi, e ceva inevitabil. Căsătoria, ca activare a voinţei de a trăi a speciei, la fel. A 
le evita nu însemnează numai a muri tu personal, ci a te ridica împotriva unor râai- 
dueli fundamentale, puse de Dumnezeu ca legi după care se desfăşoară viaţa; în¬ 
semnează a socoti tu, cu mintea ta, că aceste orânduiri fundamentale prin care Dum¬ 
nezeu condiţionează viaţa, nu sunt la înălţimea cerinţelor tale, că Dumnezeu ou o- 
pera lui, nu s’a putut ridica la ceeace gândeşti tu. Şi însemnează a sabota viaţa de 
Dumnezeu lăsată. A refuza hrana pentrucă o socoteşti în mod principial un păcat, 
prin urmare a te lăsa să mori de foame, aceasta e un păcat. Precum a nu te căsători 
(nu pentru idealuri deosebite), ci din dispreţ faţă de căsătorie şi a propovădui aceste 
idei, e iarăşi un păcat, cum a arătat Biserica prin condamnarea ereticilor, cari pro¬ 
pagau astfel de idei. 

E un păcat să fii protivnic vieţii, ba e un păcat chiar indiferenţa faţă de acea¬ 
stă datorie. Creştinismul spre deosebire de reiligiile hinduse, este religia vieţii. Toată 
acţiunea dumnezeiască de mântuire a omului are scopul să-^l scape de moarte. 
„Dumnezeu nu voeşte moartea păcătosului, ci să se întoarcă şi să fie viu“. Moartea 
a venit în lume ca pedeapsă şi deci e o stare anormală. Viaţa e valoarea supremă în 
concepţia Sfintei Scripturi. Nu o viaţă înţeleasă platonic ca o nemurire a spiritului 
pur, în lumea ideilor eterne, plutind detaşat şi pe deasupra lumii corporale. Corpo¬ 
ralitatea e pentru creştinism manifestarea necesară a puterii de viaţă a eului. Ceea¬ 
ce nu se poate exterioriza, ceeace e neputincios faţă de lumea externă, e slab, e ne¬ 
deplin ca putere de viaţă. Cine abdică faţă de mişcarea şi frământarea materiei, re- 
trăgându-se în planul suprastelar al cine ştie cărei spiritualităţi iluzorii, o face din 
neputinţă. Dumnezeu şi eurile omeneşti, făcute după asemănarea sa, nu pot renunţa 
la stăpânirea materiei, la modelarea ei în formele voite de spirit, căci altfel ar trebui 
să admitem o dualitate eternă de forţe. Creştinismul propăvădueşte învierea cu 
trupul. Abia atunci va fi învinsă moartea. Câtă vreme trupul cade încă victimă 
pieirii, moartea este încă stăpână asupra vieţii. Numai atunci când nu va mai fi 
pândită viaţa fiecărui om şi a fiecărei existenţe de stricăciune, „când se va îmbrăca 
stricăciosul acesta (de trup) întru nestricăciune şi muritorul acesta întru nemurire, 
va fi cuvântid ce este scris: înghiţitu-s’a moartea întru biruinţă (I Cor. 15, 54). 

S’ar putea obiecta că creştinismul vorbeşte de o viaţă eternă, care va urma 
după forma actuală, istorică, de existenţă, de o viaţă pentru care trebue să ne pre¬ 
gătim nu afirmând-o pe cea pământească, ci, dimpotrivă, jertfind-o. 

Obiecţiunea e justă numai în parte. Viaţa eternă, fiind pe de-o pairte în trup, 
iar pe de alta nefiind decât o restabilire a vieţii pe care ar fi avut-o omul şi acum 
dacă n ar fi intervenit păcatul şi moartea, ea hu poate fi cu totului tot deosebită de 
cea pe care o avem acuma. In orice caz scopul lui Dumnezeu în legătură cu omul 
CTîlminând în restabilirea acestuia în viaţa deplină, instinctul fundamental al omu- 



lui prin care îşi afirmă viaţa se dovedeşte mi oa un instinict păcătos, ci ca unul care 
corespunde deplin voinţii lui Dumnezeu, slujind planul dumnezeiesc. Lucrul cel 
mai mare pe care îl vrea Dumnezeu, pe acela îl vrea şî omul, deşi de multe ori prin 
mijloace greşite. Dacă i se cere creştinudui să-şi jertfească viaţa actuală şi creştinul 
o face bucuros, nu i se cere cu perspectiva de la şi-o pierde definitiv şi nici creştinul 
nu şi-ar da-o atunci aşa de fericit, ci pentru a fi dus mai repede la deplinătatea vie¬ 
ţii. Jertfirea vieţii actuale se cere numai în împrejurările în care, nejertfindu-şi-o, ar 
pierde-o pe cea viitoare, sau, jertfindu-şi-o, dobândeşte mai curând pe cea viitoare, 
adică în împrejurările în care e necesar sacrificiul suprem pentru credinţa în lisus 
Hristos. Lăsând la o parte faptul că jertfirea aceasta nu face nici ea, în definitiv, 
excepţie dela instinctul afirmării vieţii, în împrejurările normale, când nu se cere 
în interesul credinţii, renunţarea la viaţă, aşa tamnesam, e considerată la Dumnezeu 
păoat iar la oameni nebunie sau laşitate. 

Cu atât mai puţin reproşabil este acest instinct munifestat în favorul unui 
grup de indivizi, în favorul naţiunii. El capătă valoarea unui act altruist, a unui act 
moral. Uneori se obiectează: afirmarea vieţii unui grup naţional propriu, e în orice 
caz un păcat întrucât ea însemnează negarea vieţii altor grupuri naţionale, sau cel 
puţin nepăsarea faţă de soarta lor. Am putea răspunde uşor rămânând la cazul in¬ 
dividului : dacă această obiecţiune ar fi justă, ar însemna că afirmarea vieţii indi¬ 
viduale este un păcat, întrucât ea ar implica negarea altor vieţi individuale sau cel 
puţin nepăsarea faţă de ele. Acelaş lucru s’ar putea spune şi despre grija părintelui 
pentru cOpiii săi. Numai amintind aceste exemple se vede cât de greşită este 
obiecţiunea. c ‘ 

Im realitate afirmarea vieţii propriului neam nu însemnează eo ipso negarea 
altor neamuri, ba cbiar nici desinteresarea de soarta lor. Viaţa omenească se mişcă 
în cicluri oare se cuprind unul în altul, plecând dela oel mai mic, cel individual, şi 
sfârşind ou cel mai larg, care cuprinde omenirea întreagă. Precum grija de viaţa 
proprie individuală nu te împiedecă şi nu-ţi răpeşte ocaziile de a te îngriji şi de 
viaţa familiei, iar aceste două griji îţi lasă destulă posibilitate să slujeşti şi neamu¬ 
lui, la fel aceste trei cicluri de viaţă nu-ţi vor absorbi aşa de total preocupările şi 
puterile încât să nu poţi fi de folos şi umanităţii .Nici unul din aceste cercuri nu 
te poate angaja exclusiv. Aceasta ar fi într’adevăr ceva şi păcătos şi nenatural. 

Afirmarea vieţii proprii nu implică necesar ura faţă de alte persoane. E drept 
că de multe ori aşa se manifestă. Dar acesta e adausuâ păcatului la ceeace-i este 
vieţii esenţial în veci, prin urmare şi înainte de păcat şi în viaţa viitoare. Silinţa 
noastră e vrednică de laudă când împuţinăm buruiana păcatului din jurul rădă¬ 
cinii vieţii, nu când smulgem dintr’o râvnă rău înţeleasă însăşi rădăcina. 

Atitudinea pozitivă faţă de familia proprie, iarăşi nu implică în noţiunea ei 
atitudinea negativă faţă de alte familii. 

Munca devotată în slujba neamului nu înseamnă nici ea numaidecât ura îm¬ 
potriva altor neamuri şi lupta împotriva lor. 

Poţi să vrei, cu toată dragostea pentru neamul propriu, fericirea şi li¬ 
bera desvoltare şi a celorlalte neamuri, ba cbiar să le dai din prisosul tău, pentrucă 
afirmând spiritualităţile tuturor, afirmi toate formele în loare se arată mărirea şi 
înţelepciunea lui Dumnezeu cel neepuizat în puterea sia de creaţie şi de invenţie. A 
fi orb şi nesimţitor pentru frumuseţile deosebite ce le reprezintă neamurile ca gru¬ 
puri distincte şi a lucra pentru ştergerea acestor varietăţi de frumuseţe sau chiar 
a asista nepăsător la o astfel de întreprindere .însemnează a nu vedea, a nu lăuda 
şi a deprecia opera lui Dumnezeu. 

Ar mai rămânea însă un rest de obiecţie: Naţionalismul e totuşi un păcat pen- 
trucă el te face să nu iubeşti pe toată lumea la fel. Oricât de nobil ar fi naţionailis- 
mul, el înseamnă totuşi o iubire mai mare a neamului propriu. 

Noi întrebăm : Şi apoi dacă iubeşti pe toată lumea la fel ? Ce urmări practice 
poate să aibă această iubire eg'ală a întregii lumi ? Să slujeşti tuturor egal de mult ? 
Dar pentru aceasta ar trebui să te preumbli continuu pe tot globul pământesc, să-i 
slujeşti fiecăruia, continuu grăbit că nu vei ajunge la toţi. Ai putea realiza ceva se¬ 
rios măcar într’un singur loc ,sau pentru o singură persoană ? Viaţa întreagă ar fi 
o dezordine de neînchipuit. Omul este o fiinţă cu puteri limitate, oricât de infinită 
i-ar fi dragostea de oameni. 

Efectele practice ale dragostei lui, manifestările ei în faptă — cuvânt, ajutor 
material—nu pot fi decât extrem de reduse. Să se ducă atunci fiecare ins la alt neam 
cu mica lui putere de ajutor şi să fie de folos acolo, ca să scape de păcatul naţio¬ 
nalismului ? Haosul n’ar fi mm mic ca în cazul celălalt, abstrăgând de sforţările 
inutile pe cari ar trebui să le facă fiecare până să se aclimatizeze în noul loc. 

Este evident că o rânduială superioară aşează pe fiecare om cu micile lui ser¬ 
vicii ce le poate aduce, în cadrul unor cicluri restrânse faţă de care are să-şi actua¬ 
lizeze toată dragostea de care e capabil faţă de oameni. 

Iubind în duh toată omenirea la fel, practic el este silit de orânduirea superi¬ 
oară a lucrurilor, să-şi arăte dragostea faţă de cei apropiaţi. In persoana lor iubeşti 
omenirea şi pe Dumnezeu. Cine nu iubeşte pe apropiaţi, pe cei oare-i vede, din mo¬ 
tiv că acesta-i lucru egoist şd spune că tânjeşte după cei de departe ca să-i iubească, 
acela nu are nici o iubire. Cine are iubire, iubeşte pe cei din juruil său uitând de 
grija iubirii universale. Ciclurile acestea organice în care-i aşezat omul sunt orân¬ 
duirile dumnezeeşti cari fac posibilă menţinerea vieţii. Dar despre ele puţin mai 
încolo. 

E drept că uneori se ivesc împrejurări când, cu toată voinţa de a nu-ţi inter¬ 
preta naţionalismul ca pornire împotriva neamurilor străine, ajungi împreună cu 
neamul tău în conflicte cu alte neamuri şi chiar la răsboiu. Dar atât timp cât işti 
în funcţia pură de legitimă apărare a neamului tău împotriva unor neamuri acapti- 
ratoare, nu putem spune că păcătueşti. Sfânta Scriptură îţi cere, e adevărat, ca ce¬ 
luia ce te loveşte pe o parte a obrazului să-i oferi şi cealaltă parte, iar celui ce-ţi ia 
haina să-i dai şi cămaşa. Dar tot Sfânta Sriptură ne spune că statul poartă sabie 
şi o poartă în calitate de „slujitor al lui Dumnezeu spre mânie celui ce face rău“, 
pentru menţinerea rânduelii pământeşti prin forţă atâta vreme cât, nefiind toţi 
oameni fără păcat, nu se poate ţine rânduiala de bună voie. Confîlicte şi răsboaie au 
fost şi când nu era atât de clară conştiinţa naţională. Astăzi statele sunt aproape 
toate şi aproape deplin naţionale. O naţiune poartă răsboiu împotriva alteia întru¬ 
cât e organizată ca stat. Iar membrul naţiunii e îndatorat de voia lui Dumnezeu ca 
atunci când e ostaş al statului să lupte, oricât aceiaşi voie a lui Dumnezeu îi ceae o 
atitudine exact contrară când e simplu particular. 

Dar putem merge şi mai departe. Dacă atunci când stai în slujba unei orga-, 
nizaţii supraindividuale ,eşti îndatorat să lupţi pentru apărarea ei, ca element al 
ordinei sociale, de ce nu ai avea aceeaşi îndatorire să lupţi pentru apărarea unui 
n65im, care este o construcţie supraindividuală mai organică, cu rădăcini mai adânci 
în existenţă decât statul ? Dacă în calitate de individ poţi primi să mori mai cu¬ 
rând ou câţiva ani, când Dumnezeu a lăsat şi aşa o viaţă extrem de scurtă pentru 
indivizi, nu pare aproape ca o datorie să ţii ca neamul să trăiască mai mult de cât 
tine, odată ce şi Dumnezeu a rânduit o viaţă cu mult mai lungă pe seama nea- 

murilor? Neamurile cuprind milioane şi miliarde de indivizi şi numai venind toii la 
existenţă îşi arată mulţumitor faţa la lumină. Când lupţi pentru apărarea neamu¬ 
lui, lupţi pentru multe feţe omeneşti pe cari le vrea Dumnezeu să vină pe lume. 

Dar din punct de vedere al iubirii, ce e de preferat? Să asişti cum cel care a a- 
juns la o anumită superioritate de forţă, ucide lent pe cel pe oare l-au slăbit o serie 
de împrejurări nefericite ? Iubirea îţi cere să fii îngăduitor cu fapta neamului uci¬ 
gaş şi să nu faoi nimic pentru salvarea victimei ? Nu-ţi cere iubirea mai degrabă 
să pui mâna pe ce)l care-i deasupra să-l arunci la o parte şi să ridici pe cel pră¬ 
buşit ? E egoism acesta ? Ar fi egoism cel mult când ai fi numai tu personal în 
primejdie, dar nu în oazul acesta când şi cei din neamul tău au cel puţin tot atâta 
drept să trăiască cât şi cei de alt neam. Să fie un păcat să salvezi pe alţi oameni, 
când aceia sunt de un neam cu tine ? Dacă ai drept şi chiar o înaltă obligaţie 
morală să fii cât se poate de conciliant atunci când se atentează la avutul şi 
chiar la viaţa ta, n’ai acetlaş drept când e în joc viaţa semenilor tăi. Există o sin¬ 
gură împrejurare când îţi poţi îndemna întregul neam să primească moartea ; 
când prin aceasta trece mai repede la plinătatea vieţii. E cazul când neamul, 
ameninţat să-şi sacrifice credinţa pentru a dobândi viaţa pământească, se sal¬ 
vează sacrificând-o pe cea din urmă în favoarea credinţei şi a vieţii veşnice. Cred 
că există şi un naţionalism capabil să-şi interpreteze iubirea de neam astfel. E 
mi se pare tocmai naţionalismid tânăr românesc. Şi atunci unde e biologia, dom¬ 
nule Dragoş Protopopesou ? 

Dar să fugi spre moarte din neglijenţă, din ilenea de a face un efort, sau 
dintr’o iubire pe care am datora-o străinulhii chiar când ucide, toomai penitrucă-i 
străin, iar fratelui, n’am datora-o nici când e pe cale să fie ucis, tocmai pentru 
că ne e frate, cred că nu mai e deloc o faptă plăcută lui Dumnezeu. 

Din toate acestea rezultă că familia, naţiunea, statul, împreună cu atitudi¬ 
nea pozitivă faţă de ele şi cu mijloacele prin care ne manifestăm această atitu¬ 
dine pozitivă : căsătoria şi iubirea de familie, naţionalismul şi loialitatea cetăţe¬ 
nească, sunt orânduiri mai presus de voia noastră, cărora trebue să ne supunem 
şi oare sunt abscl'jut necesare pentru menţinerea vieţii. 

In irând cu ele trebue să aşezăm afirmarea vieţii individuale şi mijlocul 
principal al acestei afirmări : hrana. Dacă sunt mai presus de voia oamenilor şi 
absolut necesare pentru menţinerea vieţii, ele sunt dela Dumnezeu, creatorul şi 
conservatorul vieţii. D. Dragoş Protopopescu aşează în rând cu acestea: furtul,avor¬ 
tul, trişajul. E o eroare evidentă. Acestea nu sunt necesare pentru menţinerea 
vieţii. E păcatuil care desfigurează acest instinct. 

In teologia germană actuală sa creat termenul „Gottes Erhaltungsordnun- 
gen“, orânduirile dumnezeeşti de conservare a lumii. El exprimă foarte potrivit 
fiinţa acestor legi lale vieţii, oare conservă lumea împotriva puterilor distrugă- 
toaire ale răului. 

Nu putem afirma sigur dacă aceste orânduiri au existat şi înainte de că¬ 
derea în păcat. Cine jwate reface, măcar în închipuire, tabloul vieţii depline 
dinainte de căderea în păcat, sau cum ar fi rămas fără căderea în păcat ? Siguut. 
e că atitudinea pozitivă faţă de viaţă, afirmarea vieţii, a existat, însă fără adau¬ 
surile de egoism, de exclusivitate, venite prin păcat. Şi a existat căsătoria. Foarte 
probabil că s’ar fi născut şi neamurile, ca varietăţi ale frumuseţii spirituale in¬ 
finite, dar fără straturile de opacitate ale limbilor deosebite, aşezate între nea¬ 
muri în urma păcatului, la turnul Babei. A existat hrana ca legătură vie a omu- 



lui cu tot universull. Singuir statul nu s’ar fi născut, oa iinstiitutie de forfă îinpid- 
triva răului. Dar acestea sunt probabilităţi. 

Ceiace trebue remarcat este că în starea actuală toate aceste orânduiri sunt 
datorii impuse nouă de Dumnezeu. Nu ca păcate. Căci ceeace-i ineviitabil nu poate 
fi păcat, chiar idacă ni s ar fi impus numai pentru starea de cădere în păcat. Alt¬ 
fel ar însemna că Dumnezeu ne sileşte să păcătuim. Faptele păcătoase ni le in¬ 
terzice Dumnezeu şi le putem evita, dar pe acestea nu, oricât le-ar confunda d. 
Dragoş Protopopescu sub acest raiport. Dacă şi acestea ar fi păcate şi dacă Dum¬ 
nezeu ne-iar sili să păcătuim, n’am mai purta nici o responsabilitate pentru păcate. 

Ele nu sunt păcate în esenţă, în principiu. E drept însă că pot deveni pă¬ 
cate, pot fi practâoate păcătos. Mâncarea poate deveni lăcomie şi rafinament, că¬ 
sătoria poate deveni prilej de pur sensualism, naţionalismul pornire de ură şi 
poftă de lieghemonie faţă de alte neamuri, etc. Dar graiul nu e itot aşa ? El niu 
e păcat în sine, dar poate fi întrebuinţat păcătos. 

Toate orânduielile şi faptele naturale şi necesare pot fi împlinite cu gând 
bun, cu inimă curată. In itoate putem să ne oomportăm cu suflet legat de Dum¬ 
nezeu, Dar toate pot fi împlinite cu intenţie rea, abuziv, porniţi împotriva lui 
Dumnezeu. Gândul ce4 punem în fapte, acesta este important: ^,Deci ori de mân¬ 
caţi, ori de beţi, ori altceva de faceţi, toate spre slava lui Duatn'nezeu să le 
faceţi“, (Cor. I. 10 — 31). 

Nu ne mântuim fugind de cele naturale, plutind în văzduhul inacţiunii, sau 
al credinţii şi dragostei teoi’etice, ecumenice. Ci făptuind ceea ce ne impune locul şi 
timpul şi aşezarea noastră în ciclurile de viaţă unde ne-a destinat cel de sus. Nu ne 
mântuim fugind de căsătorie, căci atunci căsătoria n’ar mai fi una din cele 7 toine; 
nici fugind de mâncare, căci atunci nu ni s’ar fi dat Domnul ca mâncare de pâine 
şi vin. Nu ne mântuim uitând şi fugind de neamul în care ne-am născut, căci a- 
tunci şi lisus ar fi plecat din primul moment dela Evorei. 

D. Radu Dragnea crede că numai eşind cu sufletul din ciclurile naturale ne 
mântuim. Dar omnl este o fiinţă unitară în icreştinism. Orice lucrează trebue să 
lucreze nu numai cu trupul, ci cu tot sufletul. Nu poţi lucra pentru neam cu tru¬ 
pul, iar cu sufletul să sbori pe alte mellieaguri. 

După Domnia-sa ne-am mântui teoretizând asupra ecumenicităţii, sau scriind 
cărţi, producând loultură (mai reliefat o spune aceasta d. Dragoş Protopopescu). 
Dar atunci nu se mântuiesc milioanele de plugari care-şi muncesc ogorul ou su¬ 
fletul nădăjduind spre Domnul ? Se mâutueşte numai Petre Movilă sau d. Lucian 
Blaga, sau chiar d. Tudor Arghezi ? 

D. Nae lonescu împărtăşeşte cu d. Radu Dragnea ideia că trăirea în ciclu- 
riile naturale ale vieţii nu ne mântuieşte, că mântuirea e în funcţie de trăirea în 
universalism. Dar întrucât socoteşte că eşirea din aceste cicluri nu e posibilă, con¬ 
clude că nici mântuirea nu e posibilă în veacul de acum, în istorie. Prin urmare un 
fatalism şi un pesimism absolut. Ortodoxia însăşi fiind şi ea un ciclu limitat, o spi¬ 
ritualitate ce nu depăşeşte spiritualitatea neamului, nu ne poate nici ea mântui. 
Dar atunci de unde ştim că ne vom mântui măcar în veacul ce va să vie? După 
care criterii trăind, putem nădăjdui mântuirea în veacul ce va să vie? Pentru oare 
motive urni se vor mântui şi alţii nu ? La ce mai e bună atunci ortodoxia ? Pentru 
o funcţie pur naţional pământească ? Gândirea d-lui Nae lonescu, oreât s’ar părea 
altfel, e total necreştină. Ea îndeamnă la cel mai deplin indiferentism moral. Cel 
puţin dacă ar susţine că mântuirea o vom obţine în baza trăirii noastre în grani¬ 
ţele .ontologice ce ni le-ia impus destinul. Am şti <5eva, am avea uu criteriu de ori- 

enitare, (Las-că teza că ne mântuim numai în veacul ce w să vie, că nu începe de 
aici mântuirea noastră de păcate, îmbunătăţiTca noastră, că istoria nu se resimte 
întru nimic de jertfa îşi învierea I>omnului, e dogma clasică şi fundamentală pro¬ 
testantă). Atât în susţinerile d-liui Nae lonescu cât şi ale d-lui Dragoş Protopo- 
pescu se citeşte printre rânduri tendinţa de a înlătura din calea naţionalismului 
românesc orice scrupul, orice preocupare de discernământ moral. 

Adevărul este că ne mântuim prin fapte (nu prin cultură ecumenică!) Iar 
faptele sunt cele pe oare ni le determină locul, timpul în care trăim şi consti¬ 
tuţia noastră naturală. 

E necesară însă o distincţie. Nu faptele goale ne mântuiesc, cd întrucât sunt 
făcute cu credinţă (care însă fără fapte e moartă). Aceleaşi fapte, fără credinţă, 
sau împotriva credinţii, n’au nici o valoare pentru mântuire, sau sunt chiar pă¬ 
gubitoare mântuirii. . , 'î ' ' 

Ne mântuim muuicind la plug, în fabrică, la masa de scris, îngrijind de copii, 
slujind neamului şi statului, silindu-ne să ne cultivăm mintea şi să ne întreţinem 
viaţa. Insă toate acestea lăcându-le cu credinţă. Săvârşindu-le fără de credinţă, 
animalic (pnr biologici) sau diabolic, toate acestea ne pierd. 

Există prin urmare naţionalism şi naţionalism. Există un naţionalism care 
poate fi o şi mai grea cădere în păcat. Dar există şi un naţionalism pe care prac- 
ticândn-l nn ne pierdem mântuirea, chiar dacă nu el propriu zis ue mântueşte, ci 
credinţa, spiritul creştin cu care îl infuzăm. 

Naţionalismul, în sine luat, nici nu mântuie nici nu pierde. Dar în practică 
orice naţionalism sau mântuie sau pierde, după cum este sau nu este străbătut de 
credinţa creştină. 

Ortodoxia nu este nn sector al vieţii, detaşat de toate faptele şi condiţiile na¬ 
turale ale omului. Ea nu este numai mers la Biserică, sau numai cărturărie univer¬ 
salistă, sau sistem de sfere cristaline plutind pe deasupra valurilor vieţii, neatins 
de ele şi neintervenind în ele. Ea este forţă amestecată în totalitatea faptelor şi si¬ 
tuaţiilor omeneşti, mântuind pe om nu întrucât îl scoate din ele, ci întrucât lu¬ 
crează în ele după duhul ei. Nu neamul acopere sectorul ortodoxie ca pe ceva 
particulair, ci ortodoxia cea universală acopere întreg pe fiecare neam care-i aderă. 

